google/wiki40b huggingface dataset:
Brun furuskuddvikler

Utseende

En middelsstor (vingespenn 15-19 millimeter) vikler. Forvingen er brun med lysgrå tegninger.
Bakvingen er brun.
Den ligner beslektede arter som rød furuskuddvikler (Rhyacionia buoliana) og praktfuruskuddvikler (Rhyacionia pinicolana), men er noe mørkere og mindre rødlig enn disse.

Levevis

Larvane utvikler seg inne i knopper og unge skudd av furu (Pinus sylvestris). De voksne viklerne flyr fra juni til august.

Utbredelse

Arten er utbredt i Europa, unntatt lengst i sør og nord, og i det nordlige Asia.
I Norge er den funnet langs kysten til Rogaland og dessuten i Møre og Romsdal.
Kanopolo under Verdenslekene 2013

Kanopolo var en av sportsgrenene ved World Games 2013. Konkurransen ble arrangert fra 2. august til 3. august 2013, i Hernando Botero Swimming Pool.
Heiner

Heiner eller Heider var navnet på en norsk folkegruppe, eller stamme, før og under rikssamlingstiden. Heiner var folket i det gamle høvdingdømmet og småkongeriket Hedmarken, som omfatter dagens Hedmark. Navnet kommer av det gamle navnet på Mjøsa, Heiðsær. Høvdingdømmet vokste fram rundt maktsenteret Åker gård ved Hamar, der småkongene holdt til inntil Olav den hellige slo ned opplandskongenes opprør omkring 1021. Kong Rørek, den siste kongen på Hedmark, ledet opprøret mot kongen.
Skalden Sigvat Tordsson nevner heinene i et kvad som Snorre gjengir i Olav den helliges saga. Et utdrag lyder slik:
Sant er det nu (sverde
svang de), at Heinene kunne
øve meget mere
enn øl hos kongen at drikke
Heinene blir også nevnt i Harald Hardrådes saga. Harald Hardråde førte kamp mot opplendingene (folket på Opplandene, det vil si det indre Østlandet) for å få dem til å underkaste seg. Snorre forteller at Harald brente gårder og gjorde hærverk på Hedmarken, og skalden Tjodolv Arnorsson diktet et kvad om dette. Et utdrag lyder slik:
Høvdingers herre [Harald] rammet
Heiner med onde stener
Ordet heiner eller heider har gitt navn til regionen Hedmarken og fylket Hedmark.
Eivind Sundt

Fjærvingebiller / frynsevinger

Fordi det virket som om det meste var undersøkt og kjent valgte Sundt ut en dårlig undersøkt familie biller. Han endte opp med den lille familien fjærvingebiller (frynsevinger),  som ble Sundts fagfelt. De tilhører verdens minste biller, bare mellom 0.25 og 2 mm lange. Med stor fingerferdighet preparerte Sundt ut disse små billenes  genitalia (kjønnsorgan).  Dette var nødvendig da eneste måte å sikkert å bestemme art er undersøkelse av genitaliene. Disse ble brukt til å lage mikrofotografier eller skjematiske tegninger. 
Særlig slekten Acrotrichis interesserte Sundt, og han beskrev ni nye arter for vitenskapen.  Til å begynne med konsentrerte han seg om de fennoskandinaviske artene. Dette medførte en revisjon basert på et materiale på 10 000 eksemplar. Etterhvert utvidet Sundt sin interesse til å omfatte hele Palearktis og Nearktis.  Sundt opparbeidet seg stor internasjonal kompetanse på denne gruppen og fikk mange internasjonale kontakter. Han påtok seg å bearbeide materiale fra ulike steder i verden, som Tyskland, Etiopia, Canada og Mongolia. Materialet fra museet i Chicago omfattet alene mer enn 100 000 dyr.  
Hans viktigste vitenskapelige arbeid er nok revisjonen av de nordiske artene.

Utmerkelser

Eivind Sundt ble i 1980 æresmedlem av Norsk entomologisk forening.  Æresmedlemskapet fikk han for sin innsats og studie av biller. Noe som gjorde han til en internasjonal spesialist på gruppen  fjærvingebiller  (Ptilidae).
Stykkgods

Stykkgods er last som fraktes i enheter som kan håndteres av kran eller kjøretøyer. Stykkgodset vil typisk være i fat, store sekker eller på paller. Slik frakt skjer for det meste med stykkgodsskip, jernbane eller lastebil.
Stykkgods skiller seg fra partilast ved at det som regel har mindre enhetsvekt og volum. Som oftest fordeles stykkgodset i standardiserte, større enheter på terminaler før utsendelse fra en region og disse enhetene kan refordeles underveis, før de til slutt distribueres fra en terminal.
Ectropion

Etiologi og patogenese

Ectropion forekommer hos eldre personer hvor bindevevet i øyelokkene har mistet endel av sin elastisitet, eller etter et traume mot øyelokket. Det arter seg ved at øyelokket ikke er tilliggende øyet. Dette er problematisk fordi øyet da ikke er beskyttet under søvn, og det har lett for å tørke ut.

Behandling

Behandlingen er kirurgisk oppstramming av øyelokket.
Verdensmesterskapet i strandhåndball

Verdensmesterskapet i strandhåndball er arrangert siden 2004, og arrangeres som felles mesterskap for herrer og kvinner.
Megreler

Megreler, eller mingreler (mingrelsk: მარგალეფი, Margalepi) er en subetnisk gruppe (under den georgiske) som taler megrelsk, bosatt fremst i den historiske region Megrelia i Georgia. De finnes imidlertid også i Abkhasia og Tbilisi. Mange megreler taler både megrelsk og georgisk. Tradisjonelt er de ortodokse kristne.
Lavrentij Berija og Zviad Gamsakhurdia, Georgias president 1991-1992, var megreler.
Kali Gandaki-demningen

Kali Gandakni-demningen er en demning med et vannkraftverk ved byen Syanja i vassdraget Kali Gandaki i det sørlige Nepal. Anlegget har 144 MW installert produksjonskapasitet. Demningen stod ferdig i 2002 etter seks års byggearbeider, og årsproduksjonen er 842 GWh (0,84 TWh).
Danmarkshavn

Danmarkshavn er en bemannet værstasjon som ligger på Germania Land i Nordøst-Grønland biosfærereservat, verdens største biosfærereservat. Stedet har vært den nordligste bosettingen på Grønlands østkyst som vanlige båter kan nå uten hjelp av isbryter.
Stasjonen har en permanent bemanning på 8 personer. Bemanningen gjør målinger av lufttrykk, temperatur, fuktighet, vindretning og vindhastighet, og tilgjengeliggjør disse dataene for internasjonale værselskaper via satellitt. Dette måles i 2 meters høyde. I tillegg slipper de en radiosonde to ganger i døgnet, som stiger til ca. 35 km høyde, og gir informasjon om atmosfæren. 
Stasjonen eies av Danmarks Meteorologiske Institut (DMI), og drives i dag av Tele Greenland. Driften betales likevel av International Civil Aviation Organization (ICAO). Stasjonen ble modernisert i 2001.

Historie

Stasjonen ble anlagt i 1906 som hovedkvarter for en dansk ekspedisjon under ledelse av Ludvig Mylius-Erichsen. Ekspedisjonens skip «Danmark» lå forankret og i to vinterperioder innefrosset i isen ved Danmarkshavn, mens medlemmene kartla Nordøstgrønland. Det ble oppført et hus som sto ubenyttet inntil værstasjonen ble anlagt i 1948.
CFP-franc

Historie

Valutaen ble opprettet i desember 1948, samtidig som CFA-franc. Den brukes i Fransk Polynesia, Wallis- og Futunaøyene samt i Ny-Caledonia. 
Den var tidligere bundet til franske franc i en fastlagt vekslingskurs; ved overgangen til euro ble den bundet til den nye valutaen. Kursen var fram til 1948 1 CFP-franc = 2,40 franske franc. Den ble da endret til 1 CFP-franc = 5,50 franske franc, i tråd med devalueringen av franske franc. Neste endring kom i 1960, da nye franske franc ble innført med en kurs på 100 gamle franc = 1 ny; dermed ble verdien 1 CFP-franc = 0,055 franske franc. Dette betyr at CFP-franc aldri har blitt devaluert; det er kun valutaen den er bundet til som ble det. Ved overgangen til euro i Frankrike ble vekslingskursen 6,55957 CFP-franc = 1 €.
Utahraptor

Utahraptor (Utah`s røver) er den største slekten innenfor familien Dromaeosauridae som er funnet, og levde tidlig på kritt-tiden i Nord-Amerika (132-119 millioner år siden). Forskerne James Kirkland, Rob Gaston og Don Burge fant Utahraptor i 1993 i Grand County, Utah. Den eneste arten er Utahraptor ostrommaysorum.

Oppbygning

En voksen Utahraptor kunne veie mellom 500-1000 kg og bli opptil 6 meter lang. Den var trolig en ganske intelligent jeger. Den var smart nok til å jakte i flokk for å få tak i store, eller raske byttedyr, noe som gjorde den til et effektivt rovdyr. Den hadde rader av sagtaggete tenner som lett skar gjennom seigt kjøtt. Nye tenner vokste hele tiden for å erstatte de som ble mistet. Store øyne gjorde trolig at Utahraptor så godt. Det gode synet hjalp den både mens den lette etter byttedyr og når den angrep.
De tre lange klørne på forbena var brede, flate og skarpe. De kan ha blitt brukt til å holde og skjære opp byttet med.
Med sine solide knokler og sterke muskler i bakbeina, var den rask og sterk, både når den bare forflyttet seg og når den angrep med drepende spark med klørne. Et kjennetegn på en raptor er den drepende, sigdformede kloen på en av tærne på hver fot. Kloen ble vanligvis foldet oppover for å holdes unna bakken, men svingte ned når den angrep bytte. Kloen kunne bli så lang som 35 centimeter. Forskere tror gjennomsnittet ligger rundt 25 cm.
Irish Singles Chart

Irish Singles Chart (irsk: Cairt Singil na hÉireann, norsk: den irske singellisten) er Irlands offisielle, ukentlige hitliste over strømmede, nedlastede og solgte musikksingler i Irland. Listen offentliggjøres én gang i uken av interesseorganisasjonen Irish Recorded Music Association (IRMA). Listen sammenstilles av Official Charts Company på vegne av IRMA. Hver liste offentliggjøres fredag klokken 12.00 og baserer seg på salg og strømming de syv forutgående dagene. Den første singellisten ble offentliggjort 1. oktober 1962 og var en liste over de ti mest solgte singelene den forutgående uken.

Historie

Den første listen ble kringkastet på RTÉ 1. oktober 1962. Før dette hadde irske singellister blitt trykket i avisen Evening Herald siden 1959, men denne listen er ikke anerkjent som en offisiell singelliste. Frem til 1972 ble singellistene utarbeidet ved at utvalgte plateforretninger ringte inn sine salgstall for den aktuelle uken. Fra 1975 til 1977 ble listen satt sammen ut fra stemmene til lesere av avisen Evening Herald. Det var også en egen liste for irske musikere og en for utenlandske artister disse årene. I 1977 ble listen igjen basert på platesalg fra musikkutgivere og platebutikker.
In 1992 ble listen kun utarbeidet på grunnlag av platesalg etter at IFPI og Irish Recorded Music Association (IRMA) inngikk en avtale med markedsundersøkelsesselskapet Gallup. Selskapet installerte egne datasystemer i 60 platebutikker som registrerte platesalget. I 2006 ble også digitale nedlastninger inkludert i listen, og siden har musikkstrømming blitt omfattet av listen.
Fremdeles sender radiokanalen RTÉ 2fm topp 30-listen i The National Chart Show hver fredag fra 20.00 til 22.00.

Rekorder

Informasjonen under baserer seg kun på listene fra 1962 og fremover.
Dansk mesterskap i mangekamp 2018

Dansk mesterskap i mangekamp 2018 ble arrangert i Silkeborg 18. august 2018.
Mastotermitidae

Arter

Arten Mastotermes darwiniensis lever i det nordlige Australia.
Mastotermitidae har bare én nålevende representant, men familien er kjent fra fossiler fra Tertiær-tiden. Familien omfatter omfatter flere utdødde arter, hvorav noen er funnet i Sør-Amerika og Europa. Man kjenner til minst tre fossile slekter, og slekten Mastotermes omfatter også noen utdødde arter.

Levevis

Den nåværende arten i familien skiller seg fra andre termitter ved at kolonien ikke har én enkelt dronning, men tallrike kjønnsmodne hunner som ikke skiller seg mye fra arbeiderne i utseende, og som legger egg. Et trekk de har felles med kakerlakker (som termittene er en undergruppe av), er at eggene legges i eggkapsler (oothek) med opptil 24 egg.
Norgesmesterskapet i boksing 2011

Norgesmesterskapet i boksing 2011 ble arrangert 1.-3. april i Trondheim.
Kongepokalene ble vunnet av Ingrid Egner og Alexander Jacobsen. Forbundspokalene ble vunnet av Marielle Hansen og Alexander Ulnes Hagen.
8. divisjon fotball for menn (Vestfold)

2013 vår

¹ De fem svakest plasserte lagene dannet høstesesongen i 9. divisjon. Kilde: VFK '13
² Nesjar 2, Hedrum 2/Hvarnes og Falk 3 trakk seg fra spill i høstsesongen.

2011

¹ Fevang 2 trakk laget etter seks runder.
America's Cup

America's Cup er den mest berømte og prestisjefylte regattaen i seilsporten, og det eldste aktive trofé i internasjonal sport. Konkurransen tiltrekker seg toppseilere og båtkonstruktører på grunn av dens lange tradisjoner og høye prestisje. Selv om det mest spennende ved regattaen er selve seilingen, så er det også en test av båtdesign, seilmakere, sponsorer og ledelse.
Regattaen har navn etter den første båten som vant konkurransen, skonnerten «America». Trofeet var på amerikanske hender fra 1851 da den første konkurransen ble vunnet, til 1983, da den ble vunnet av utfordreren «Australia II» fra Australia. Med den seieren endte den lengste sammenhengende seiersrekken i sportens historie.
America's Cup inkluderer «match racing» (duell mellom to båter) og nylig innført, ren regattaseiling mellom en rekke utfordrere og forsvarer av cupen. Siden 1992 har regattaen blitt seilt med slupp av klassen International America's Cup Class (ACC), en enskrogsbåt med en gjennomsnittlig lengde på 75 fot. Enhver utfordrer som tilfredsstiller kravene har rett til å utfordre yachtklubben som innehar cupen. Hvis det er mer enn én utfordrer konkurrerer utfordrerne seg i mellom for retten til å utfordre innehaveren av cupen. Siden 1995 har de endelige matchrace bestått av en serie på ni seilaser, under navnet Louis Vuitton Cup.
Hrafn Gunnlaugsson

Utdanning

Gunnlaugsson er utdannet i teater og film fra Dramatiska institutet i Stockholm. Etter uteksaminering i 1973 gikk han to år på den svenske filmskolen. Før han gikk i gang med karrieren som forfatter, regissør og film skaper. I tillegg til film er han er kjent for sin poesi, skuespill og romaner.

Vikingfilmer

Mest kjent er han for å ha laget vikingfilmene trilogien Ravnen flyr (1984), Ravnens skygge (1988) og Den hvite viking (1991).
Gunnlaugsson bruker karakterer som er utpreget primitive og spesielle i sin versjon av middelalderen i vikingfilmene. Ravnen flyrer rå, upolert og ekspressiv. Den blander den harde tilværelsen og møkkete forhold på en "autentisk" og uromantisk som var unikt blant datidens eventyrfilmer. Hevn motiv går igjen i filmene. Som i viking litteratur filmene løst er basert på operere man med en øye-for-et-øye mentalitet som styrer handlingen. Alle vikingfilmene bruker gjentagende motiver som stein landskap, ild og blod. Andre kjennetrekk er det overnaturlige, brannstifting, hesteridning og dårlig vær. Ideologisk preges filmene av kampen mellom hedensk tradisjon og kristendommen.
Islandsk sagalitteratur fra vikingtiden, som filmene er basert på, deler svært mange likhetstrekk med Samurai og Western historier. Gunnlaugsson hentet inspirasjon fra Akira Kurosawa og Sergio Leone for å tilføye sine filmer et stilisert uttrykk og en episk dimensjon. Karakterene i filmene har tvetydig moral, de verken helt gode eller helt onde. Kampen mellom hedensk tradisjon og kristendommen preger også disse filmene.
Mellom 1973 og 1979 lagde han flere filmer for islandsk TV.
Hans tredje langfilm Ravnen flyr var den første islandske filmen (koprodusert med Sverige) som ble nominert i Filmfestivalen i Berlin.
Filmen Óðal feðranna er en av de tre mest sette Islandske filmer igjennom tidene
De senere år har Gunnlaugsson jobbet som programdirektør i islandsk TV men han fortsetter å interessere seg for å få den islandske sagaperioden filmatisert.
Joseph Dickson

Familieliv

Joseph Dickson giftet seg i Pennsylvania i 1798 med en irsk kvinne ved navn Susan. Samme år flyttet de til Tennessee der deres to eldste barn ble født. De fikk ni barn. I 1802 flyttet de til Cahokia i Illinois. Familiefaren livnærte seg der på tømmerhugging og pelsfangst.

Trapper i Missouri

På tømmerhugging hadde Joseph Dickson lært å kjenne Forrest Hancock fra Missouri, som av Daniel Boone hadde fått opplysninger om Lewis og Clarks ekspedisjon. De bestemte seg for å gi seg i vel i ekspedisjonens kjølvannn for å bedrive pelsfangst langs Missouriflodens øvre løp. Vinteren 1804-1805 tilbragte de i det som nå er de vestre deler av Iowa. De hadde hell med fangsten, men fikk alle sine pelsverk stjålne. Vinteren 1805-1806 inngikk de i et større fangstlag, men deres pelsverk ble stjålet av lakotaindianere og Dickson ble skadet i et slagsmål.

Rocky Mountains

I august 1806 var Dickson og Hancock atter på vei til fangstmarkene, der de møtte Lewis og Clarks-ekspedisjon i nærheten av mandanenes byer. De overtalte Lewis til å la Colter ta avskjed og følge med dem tilbake til villmarken. Ved Missouriflodens kilder ble fangstmennene uenige, og Colter og Hancock etterlot Dickson for å overvintre alene. Det gjorde han ved å grave en jordkule i en slutning, der han bodde. Han ble imidlertid snøblind og trodde at han skulle dø. Men etter å ha bedt til Gud, gjorde han et omslag av bark som restituerte hans syn. Han kunne begi seg til St. Louis med en pelsfangst, som han fikk solgt til god pris, og vendte tilbake til sin familie i Illinois.

Illinois

Joseph Dickson kom seg vel hjem til Illinois. Han dro ikke tilbake til Rocky Mountains, men han fortsatte med jakt i Missouri om vintrene. Om somrene drev han sin gård. På grunn av sine opplevelser i villmarken gjennomgikk han en religiøs vekkelse og ble en aktiv metodist.
Cyphea

Utseende

Små, brunlige, forholdsvis brede kortvinger. Antennene er forholdsvis korte, hodet kort, bredt og firkantet med små fasettøyne. Pronotum er mye bredere enn langt, bakkanten er buet utbuktet. Dekkvingene er ganske korte, knapt lengre enn pronotum, bakkanten litt innbuktet innenfor bakhjørnene.
Agada

Levevis

Larvene utvikler seg under barken på døde trestammer.

Utbredelse

Arten er utbredt på Madagaskar.
Albanactus

Albanactus var en mytisk konge av Alba, og det finnes ingen historiske bevis for hans mulige eksistens. Fortellingen om ham kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av Brutus, og hans hustru Ignoge. Han var den yngste av tre brødre. Den nest eldste var Kamber som fikk Cambria, det gamle navnet for Wales, som det hevdes ble oppkalt etter ham, og på samme måte er Alba det gamle navnet på Skottland, som det også hevdes er oppkalt etter Albanactus. Den eldste broren var Locrinus som fikk Logres (eller Loegria), hvilket er England. Faren Brutus grunnla kongeriket Britannia som det hevdes ble oppkalt etter ham. Alle hevdes å nedstamme fra Aineias fra Troja som i romersk mytologi grunnla Roma.
I henhold til Geoffrey ble Albanactus drept kort tid etter at han begynte å regjere. Humber, konge av hunerne, invaderte Alba fra Tyskland og møtte Albanactus' hær i et slag hvor sistnevnte ble drept. Hans folk i Alba ble tvunget til å flykte sørover til Albanactus' bror Locrinus.
Dette var formodentlig før piktere og skottene invaderte England, men på den annen side er det ukjent for historikerne at hunerne invaderte De britiske øyer. Senere konger av England, i særdeleshet Edvard I benyttet seg av legenden om Brutus og Albanactus som et ideologisk påskudd for å hevde overhøyhet over Skottland og å invadere og undertrykke skottene som et ulydig broderfolk ved å argumentere at ettersom Locrinus var den eldste broren, således hadde han og England overordnet status og rang. Det samme argumentet ble naturligvis benyttet i forhold til Wales ettersom Kamber var yngre enn Locrinus.
I skotske opphavsmyter har Albanactus liten eller < manglende ord > posisjon eller betydning. Skottene hevdet isteden, som gælere, avstamning fra Gaythelos eller Gaidel Glas og hans hustru Scota som hadde fraktet med seg den skotske kroningssteinen Stone of Scone, og som Edvard I fant det betydningsfullt å stjele med seg slik at ingen annen skotsk konge skulle krones (noe som skottene ikke gjorde). Mytene om Gaidel Glas og Scota synes å ha blitt opprettet på 1100-tallet til den irske Lebor Gabála Érenn, på omtrent samme tid som Geoffreys Historia Regum Britanniae.
Albanactus, som Kamber og Locrinus, utgjør den første delen av en pseudohistorie som Geoffrey diktet opp for å gi Britannia en stolt opprinnelse og opphavsmyte på linje med Roma og Romerriket. Som mange av kongefigurene som Geoffrey skrev om er det ingen selvstendig kilde til Albanactus og hans brødre, men er de(?) et produkt av Geoffreys fantasi, oppfunnet av politiske grunner innenfor den samtidige anglo-normanniske verden.
Serrognathus (Brontodorcus) thoracicus

Utseende

En stor til meget stor (hannen 48-93 millimeter), svart, kraftig bygd hjortebille, hannens kjever gjerne nokså rette, lange og kraftige, kløvde i spissen, med en mer eller mindre tydelig tann nær roten på innersiden. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hunnen er mindre enn hannen.

Levevis

Larvene utvikler seg i råtne trestammer, hunnene legger egg i nokså harde, døde trestammer med hvitråte.

Utbredelse

Arten er utbredt på Borneo (Sabah og Sarawak).
Måns Yttergren

Idrettskarriere

Yttergren kom på 16.-plass individuelt i De internasjonale øylekene 2017. Gotland fikk bronse i lagkonkurransen dette året.
James Aloysius Hickey

Bakgrunn

James Aloysius Hickey var sønn av James og Agnes (født Ryan) Hickey. Faren var tannlege. Han fikk sin utdannelse i Midland og Grand Rapids og på seminaret Sacred Heart College i Detroit. Deretter studerte han i Washington, D.C., først ved Theological College og deretter ved Catholic University of America.

Prest

Han ble presteviet i juni 1946. 
Deretter var han sjenesørger for en tid for spanstalende immigranter, før han ble sendt til Roma for doktorgradsstudier. Han tok doktorgrader i både katolsk kirkerett og i katolsk teologi. 
Tilbake i USA arbeidet han fra 1957 til 1966 som sekretær for biskopen av Saginaw. Han deltok som teologisk ekspert på annet vatikankonsil og ble gjort til monsignore av pave Paul VI den 21. uktober 1963.

Biskop, erkebiskop

Den 14. april 1967 ble han bispeviet, etter at han var blitt utnevnt til titularbiskop av Taraqua og hjelpebiskop i Saginaw . Bispevielsen ble foretatt av kardinal John Francis Dearden. Medkonsekrerende var biskop av Saginaw, Stephen Stanislaus Woznicki og hjelpebiskop Stephen Aloysius Leven fra San Antonio. De følgende to år var han hjelpebiskop i Saginaw.
Fra 1969 til 1974 var han rektor for North American College i Roma, et kolleg for amerikanske prestestudenter. 
Fra 1974 til 1980 var James Aloysius Hickey biskop av Cleveland. Den 17. juni 1980 utnevnte pave Johannes Paul II han til erkebiskop av den amerikanske hovedstaden Washington, D.C.. 
Han innehadde også en rekke oppgaver i Den amerikanske katolske bispekonferanse.

Kardinal

Han ble medlem av kardinalskollegiet den 28. juni 1988 som kardinalprest med tittelkirke, Santa Maria Madre del Redentore a Tor Bella Monaca. Han fratrådte av aldersgrunner embedet som erkebiskop av Washington i 2000, og døde ett år etter.
Radeon HD 4000 serien

Radeon R700 er en serie grafikkprosessorer som ble utviklet av Advanced Micro Devices under merkenavnet ATI. Brikken RV770 ble kunngjort 16. juni 2008 som del av FireStream 9250 og Cinema 2.0, og offisielt lansert med Radeon HD 4800 serien den 25. juni 2008. Andre varianter inkluderer den entusiast-orienterte RV790, konsumproduktene RV730 og RV740 og den rimelige avarten RV710.
Dens direkte konkurrent var nVidias GeForce 200 serien.
Extremely Large Telescope

Extremely Large Telescope (ELT) er et jordbasert teleskop under bygging i Chile. ELT, som eies av Det europeiske sørobservatorium, er forventet å gjøre de første observasjonene i 2024.
Metironeus

Utseende

Middelsstore, avlange, brune til svarte trebukker. Antennene er omtrent så lange som kroppen. Oversiden er fint hårkledt. Pronotum er tønneformet. Dekkvingene er jevnbrede, avrundede i spissen. Beina er tynne og middels lange.

Levevis

Larvene lever i død ved, mest av løvtrær.

Utbredelse

Slekten er utbredt i Mexico og Guatemala.